Martin Luthers opprinnelige familienavn var Luder. Hans far var den eldste av fire sønner: Groß-Hans, Klein-Hans, Veit og Heinz. Ifølge arvereglene var det den yngste, og ikke den eldste, som arvet familiens eiendom i Möhra i Thüringen. Groß-Hans Luder reiste derfor med sin hustru Margarethe til Eisleben, for å der å etablere seg i bergverksnæringen. Martin Luther ble døpt dagen etter sin fødsel, i Peter og Paul-kirken. Etter få måneder dro familien videre til Mansfeld, hvor han vokste opp.